สวัสดีค่ะ ตอนนี้หนูอายุ15สูง157 เป็นคนที่กินเท่าไหร่ก็ไม่เคยอ้วนขึ้นเลยค่ะ ตอนนี้ยังหนักแค่37.5อยู่เลยค่ะ ทั้งๆที่เป็นคนที่กินจุกินเยอะ เยอะกว่าคนอ้วนบางคนอีกค่ะ แถมยังมีมือเท้าเย็นง่ายมากๆค่ะ เย็นเหมือนนอนในโลงเย็นมาเลยค่ะ(อันนี้ไม่รู้ว่าเกี่ยวด้วยไหมนะคะแต่ก็อยากทราบว่าทำไมถึงเป็นแบบนี้ค่ะ) วอนช่วยบอกหน่อยได้ไหมคะว่าเป็นอาการของโรคอะไรไหมคะ แล้วต้องทำยังไงถึงจะดีขึ้น ขอบค่ะ
สวัสดีค่ะ หากมีส่วนสูง 157 เซนติเมตร และมีน้ำหนักตัว 37.5 กิโลกรัม เมื่อนำมาคำนวณค่าดัชนีมวลกาย (BMI) ก็จะได้ค่า 15.21 ซึ่งถือว่าน้อยกว่าปกติ คือมีภาวะผอมทั้งนี้ หากเคยมีน้ำหนักตัวปกติ แล้วต่อมามีน้ำหนักลดจนผอมกว่าปกติ ก็จะถือว่าผิดปกติ หรือทานอาหารปริมาณแต่น้ำหนักกลับไม่ขึ้น ก็ควรไปพบแพทย์เพื่อหาสาเหตุก่อน เช่น ไทรอยด์เป็นพิษ เป็นเบาหวาน ความผิดปกติของโรคระบบทางเดินอาหาร เช่น ระบบย่อยอาหารและดูดซึมทำงานผิดปกติ ลำไส้แปรปรวน โรคพยาธิ โรคติดเชื้อเรื้อรังต่างๆ เช่น วัณโรค เป็นต้น โรคมะเร็งชนิดต่างๆ เป็นต้น ซึ่งบางโรค ก็อาจทำให้มีอาการมือเท้าเย็นได้ด้วยซึ่งหากตรวจไม่พบโรคอะไร หรือมีน้ำหนักตัวเท่านี้มานานแล้ว ประกอบกับคนในครอบครัวก็เป็นคนรูปร่างผอม ก็ถือว่าไม่ได้ผิดปกติอะไร และการที่เป็นคนผอม ก็อาจทำให้ขี้หนาว ตัวเย็นง่ายกว่าคนอ้วนและคนปกติค่ะหากไม่ได้มีโรคอะไร หลักการเพิ่มน้ำหนัก คือ การทานให้ได้พลังงานมากกว่าที่ใช้ไป โดยทั่วไปคือให้ได้มากกว่าประมาณ 1500 กิโลแคลอรี่ต่อวัน แต่ถ้ามีการใช้พลังงานมากกว่าปกติ เช่น ทำงานที่ต้องมีการยกของหรือเดินทั้งวัน จำนวนแคลอรี่ที่ต้องได้จากอาหารก็ต้องมากกว่านี้สำหรับอาหารที่ควรทาน คือต้องทานอาหารที่มีประโยชน์ให้ครบ 5 หมู่ ไม่ควรเน้นทานเฉพาะแต่โปรตีนหรือไขมัน เพราะอาจไม่ได้สารอาหารครบถ้วนตามที่ร่างกายต้องการ ซึ่งเป็นสาเหตุหนึ่งที่ทำให้น้ำหนักตัวไม่เพิ่มได้ ควรทานหลายมื้อขึ้น เช่น วันละ 4- 5 มื้อ ไม่ควรทานน้ำหวานหรือของหวานเพราะอาจทำให้อิ่มและทำให้การทานอาหารที่มีประโยชน์ลดลง อาหารว่างควรเน้นเป็นนม โยเกิร์ต หรือนมถั่ว รวมถึงถั่วต่างๆ และที่สำคัญคือผลไม้ เพื่อให้ได้วิตามินและเกลือแร่ครบถ้วน รวมทั้งเลือกวิธีออกกำลังกายที่ช่วยเพิ่มมวลของกล้ามเนื้อ เช่น การยกน้ำหนัก เล่นโยคะ แทนการออกกำลังกายที่เน้นการเผาผลาญ เช่น การวิ่งหรือเต้นต่างๆ เป็นต้น